
Dr. HAJRULLAH GORANI 


Lindi dhe u rrit në Pejë. 


I njohur me qetësinë njerëzore dhe kujdesin që kishte në çdo drejtim, 
sidomos në të folur ishte i qetë apo siç thuhet në popull i prajshëm për njeriun 
e urtë me dituri e maturi për mendime, vendime, veprime dhe qëndrime. 


I arsyeshëm dhe bindës, udhëzues e këshillues i mrekullueshëm. 

Të gjitha këto cilësi dhe të tjera, burimin e kanë nga edukata familjare 
dhe dashuria njerëzore, tek shprehit për punë dhe përgjegjësit ndaj punës. Të 
gjitha këto veti e cilësi s'bashku në vazhdimsi kanë pasur lidhshmëri mes veti, 
jetësoheshin në përditshmëri në mënyrë të ndërsjelltë, si pasuri e veçantë e 
traditës dhe trashëgimisë familjare dhe atdhetare. 


Si bashkësi familjare në Pejë, janë marrë me mirëmbajtjen dhe 
përpunimin e pushkëve në veçanti dhe armëve tjera të zjarrit dhe të ftohta si 
brisçi, thika etj. Kanë pasur punëtorinë e tyre dhe shitore si briskaxhi, që kanë 
qenë të vetmit dhe janë ende të njohur për këtë lloj mjeshtrie në Pejë. 


Në veçanti ka qenë me zë jo vetëm si mjeshtër në mirëmbajtjen dhe 
përpunimin e armëve Profesor Rashit Gorani, por edhe si mësimdhënës ka 
mbajtur mësimin e orëve praktike në punëtori, me nxënësit e shkollës së 
mesme për profesione (zanate) si metalgdhendës, saldues, elektriçist dhe 
drejtime tjera të ngjajshme të kësaj natyre në shkollën e mesme për profesine 
të ndryshme në Pejë. 


Pasardhësit e familjes Gorani në Pejë ende merren me këtë zeje dhe janë 
të vetmit në Pejë të njohur me këtë veprimtari, si biskaxhi, pa lënë anash edhe 
drejtimet tjera të ndryshme profesionale që ushtrojnë anëtarët e tjerë të 
familjes, që në vazhdimsi me përkushtim e përgjegjësi kanë kryer e kryejnë 
punë për vete, familje, shoqëri me kujdesë të veçantë edhe për atdhe. 


NË MOSHËN 18 VJEÇARE U BURGOS PËR VEPRIMTARI ATDHETARE 


Si veprimtar i çështjes kombëtare për liri e pavarësi të atdheut, është 
burgosur në moshën 18 vjeçare më datën 19.02.1950 në Pejë. 


Disa të dhëna plotësuese : 


Më 25 dhe 26 korrtor (korrik) 2006 në Rrëshen të Shqipërisë është 
mbajtur Sesioni i pestë shkencor me rradhë, me temën Mirdita dhe shqiptarët 
gjatë shekullit XX organizuar nga: E DJATHTA SHQIPTARE NË MBROJTJE TË 
SHQIPËRISË ETNIKE 

Autori i këtij shkrimi (A.F) ka marrë pjesë në këtë Sesion, me punimin i 
cili është publikuar dhe botuar në vitin 2007 në vëllimin e librit nr. 5 E 
DJATHTA SHQIPTARE NË MBROJTJE TË SHQIPËRISË ETNIKE - me titullin në 
vijim: 

“ “VEPRIMTARIA ATDHETARE E ARIF HOXHËS NË SHËRBIM TË SHQIPËRISË 
ETNIKE”, nga faqja 469-484, ku mes tjerash si burim i të dhënave me dëshmi 
është edhe letra me kujtimet e të nderuarit Profesor Dr. Hajrullah Gorani, për 
Arif Hoxhën, të cilën letër ia ka dërguar autorit të shkrimit sipas kërkesës 
(pyetësorit), që tani si dëshmi plotësuese i shtohet shkrimit të shoqëruar edhe 
me një fotografi që po ashtu lidhet me rrjedha e ngjarje historike në kohë dhe 
hapësirë dhe me veprimtarinë atdhetare të Profesor Dr. Hajrullah Gorani. 


AR E DJATHTA SHQIPTARE NË MBROJTJE TË SHQIPËRISË ETNIKE Nr. 5 Faqe. 469-484 Viti 2007. 


Letra e Profesor Dr. Hajrullah Gorani për Arif Hoxhën në vijim: 


Arif Hoxha £ Prof Dr. Hajrullah Gorani 


te ” Do të përpiqem ti rikujtoj disa ngjarje nga e kaluara që ka të bëjë me Arif 
Hoxhën ose Bac Arifin sie quajshim në atë kohë”. 


Arif Hoxha ka ra në burg më 18 shkurt 1950 e unë më 19.02 1950 në Pejë. Me 
bacin Arif jam njohur në burgun e Prishtinës në dhomën nr.9 ku ishin të vendosur të 
burgosurit e dënuar me burg të rëndë. Aty i kam njohur të gjithë ata që 1 
përmendni në pyetësorin tuaj por edhe shumë të tjerë që kanë qenë të dënuar si 
“Grupi i Prizrenit” d.m.th burgosurit e tjerë politik. 


Arifi në burg (në Prishtinë) kishte një autoritet të veçantë. Të gjithë e 
respektonin për qëndrimin dhe mençurinë e tij. Në biseda ishte shum i matun dhe i 
qetë gjë që më ka lënë përshtypje të një patrioti të bindur dhe konsekuent në realizimin 
e synimeve kombëtare. Meqenëse në burg kam qenë mjaft shëndetlig, me keqësimin 
dramatik të shëndetit më kanë dërguar në spital..., Pas kthimit sërish në burg nuk 
më kanë vendosur në dhomën nr.9 por në nr. 8 që do të thotë se nuk jam takuar ma në 
burg me bacin Arif. Në burgun e Nishit nuk jam parë meqë te dytë kemi qenë në 
“Zavod të Nishit” sie quanim ne burgun e Nishit. 


Pas lirimit nga burgu më ka rasti ta takoj disa here. Rasti i fundit ka qenë kur 
kam vizituar Nezën (Nezir Hotin) nuk më kujtohet data. Përveq Arifit ka qenë edhe 
Uka (Ukshin Hoti) dhe disa të tjerë që nuk më kujtohen emrat. Kemi biseduar gati tërë 
natën, kuptohet tema e bisedës ka qenë politika. 


Vdekja e bacit Arif më ka pikëlluar pamasë, sepse Arif Hoxha ishte një symbol 1 
rezistencës sonë kombëtare. Nuk kam mundë të marrë pjesë në varrimin e bacit Arif, 
sepse kam arritur me vonesë pasi që ishte varrosur, dhe kam qëndruar në të Pame së 
bashku me vllaun Rashitin 
Hajrullah Gorani “ 


SË aa e Profesor Dr. Harrullah Gorani e publikuar tek e Djathta Shqiptare në Mbrojtje të Shqipërisë Etnike Nr. 5 Viti 2007. 


Ki -€ 


mm Hoxha: Badik Tataghiku: Zex Bja tar, Hajrullah Gorani Datat0.06.1991- Në Suharekë 

9 Qershor 1991 Suharekë 

Ulur nga e majta Arif Hoxha ,Sadik Tafashiku, Zekë Bajraktari, Hajrullah Gorani 
mbrapa në këmbë Jashar Bajraktari vëllai i Zekës. 


REGJISTRI I GRUPIT ”LIDHJA E PRIZRENIT ” TE DENUAR ME 209 VITE BURGIMI TË 
RËNDË NGA GJYKATA NË PRISHTINË TË ARRESTUAR ME 1950-02-18 
Nr. Emri dhe mbiemri i anëtarëve Përgjegjësi Denimi me burg 
1. Shaban Durguti kryetar 20 vjet burg 
2. Mustafë Nixha nënkryetar 20 
3. Jakup Muqeziu anëtar 20 
4. Shaban  Mazrreku PR të 20 
5. RRrrrn 17 
6. Tomë Mjeda mee 15 
Z Nezir Hoti RRIS 15 
8. Biter Dehalla E 15 
9. Isuf Dellova rRrrra 12 
(10. jArif Hoxha I të tët 12 
11 Islam Fishari Pt 6 
12. ) Gjokë Spaçi sesione 6 
13. )Shehide Kabashi Sie 6 
14. Jj Zenelabidin Kabashi PRE 6 
15. (Zeqir Xhambazi Persia 6 
16. J Halil Mazreku PRRRENE 4 
17. ) Sefë Bajraktari SË 4 
18. J Rifat Saraqi GISSTE 4 
19. J Shemsi Gashi s 1 
Kë Gjithsejt për 19 veta u denuan me 209 vite burg 


Profesor Dr. Hajrullah Gorani ka qenëi burgosuri më iri më 1950-02-19. 

Pas vuajtjes së dënimit, si ligjërues në Universitetin e Kosovës, dhe kryetar i BSPK 
vazhdimisht i ka nderuar dhe vizituar shokët e burgut qoftë me rastin e gëzimeve apo 
ngushëllimeve. Si dëshmi është edhe fotoja sipër që ka edhe një histori të veçantë që do e 
paraqesim shkurimisht në vijim: 


“Kkk JeyePRIMTARIA ATDHETARE E ARFIF HOXHËS NË SHËRBIM TË SHQIPËRISË ETNIKE”, nga faqja 469-484 -ESHMSHE. Nr. 5 


HISTORIKU I FOTOGRAFISË SIPËR 


Në Bajrakli Xhamin e Prizreni, janë organizuar e zhvilluar punimet e LSHP në 
Qershor të vitit 1878. Më 10 qershor 1991 në shenjë nderimi e kujtimi të ngjarjeve me 
rëndësi historike, siç ishte LSHP organizoheshi tubime e veprimtari përkujtimore ku 
lexoheshin e mbaheshin referate dhe fjalime, edhe pse në rrethana e kushte të 
jashtëzakonëshme nën mbikqyrjen dhe përcjelljen e çdo organizimi dhe veprimtarie 
atdhetare, nga milicia dhe shërbimet tjera të pushtuesit serb. 


Në Bajrakli Xhaminë në Prizren, më 10 qershor 1991, u mbajt tubim me qytetarë 
në shenjë nderimi e kujtimi të LSHP ku mori pjesë edhe i nderuari Profesor Dr. 
Hajrullah Gorani që ishte edhe Kryetar i Bashkimit të Sindikatave të Pavarura të 
Republikës së Kosovës tani më të Shpallur nga Kuvendarët e Kuvendit të KSAK në 
Kaçanik më 7 Frytor ( Shtator) 1990. 


Në këtë organizim u lexuan disa punime kushtuar LSHP, Fjalimi i mbajtur nga 
Profesori i nderuar Dr. Hajrullah Gorani, kushtuar rëndësisë historike të LSHP dhe 
lidhshmërinë që bëri me gjendjen ekzistuese nën pushtimin serb, këshillat e 
udhëzimet për organizimi dhe qëndresën që duhet bërë ndaj pushtuesit u mirëprit 
dhe në shenjë falënderimi u duartrokit nga pjesëmarrësit. 


Pas përfundimit të këtij organizimi në shenjë nderimi e kujtimi të LSHP, bëmë 
një ndeje të veçantë me Profesorin e nderuar Hajrullah Gorani, me atdhetarin e 
mirënjohur të çështjes kombëtare dhe të burgosurin politik Arif Hoxhën , me Skënder 
Berishën veprimtarin e LDK-së e në kohë lufte ushtarin e vendosur të UÇK-së (Që në 
fillim pranverën e këtij viti ndërroi jetë edhe Skënderi vëllai i heroit Xhemajli Berisha, 
të cilin e mbyten në burgun e Prizrenit, më 1989-04-06 deri sa në burg ishte edhe 
Skënderi bashkë me autorin e këtij shkrimi) Xhemajli Berisha ka qenë student i 
Fakultetit Ekonomik në Universitetin e Kosovës, si student ka mbajtur Ditarin me 
shënime për rrjedha e ngjarje dhe ka diplomuar te Profesor Dr. Hajrullah Gorani në 
muaj Lulëzor (Maj) 1992. 


Kë 


Zekë Bajraktari, Prof. Dr. Hajrullah Gorani dhe Arif Hoxha 


Pas daljes nga burgu, vazhdon studimet për Ekonomi dhe pas një kohe 
studimesh profesional kryen edhe doktoraturën në këtë drejtim. Ka ushtruar 
me përkushtim e përgjegjësi profesionale detyrën e mësimdhënësit dhe 
pedagogut në Universitetin e Kosovës gjatë mësimdhënies. 

Ka shkruar një numër të madh veprash shkencore për nevoja të studentëve 


dhe studiuesëve për Ekonomi. 


STUDENTËT E BASHKËPUNËTORËT PËR PROFESORIN 


i x 
PROFESOR 
XHEMAJLI (RESHIT) BERISHA 1958-1989 

Ka punuar mësimdhënës i lëndëve ekonomike në 
Gjimnaz dhe Akademinë Pedagogjike në Prizren. 


Ësht vra në Burgun e Prizrenit më datën 06-04- 
1989. 


Zyrtarët e SSHPB (Sigurimit Shtetëror të 
Punëve të Brendshme) në Prizren në shkresat e 
tyre shkruajn se është vetmbytur, është hudhur 
nga dritarja e dhomës nga kati i tretë i ndërtesës 
së Sigurimit Shtetëror gjatë marrjes në pyetje,,1 

Sa ka qenë student, ka mbajtur Ditarin me 
shënime ditore prej viti 1979 deri në Pranveren e 
vitit 1981. 


Ka diplomuar në Fakultetin Ekonomik më 
18-05-1982 në lënden: TEORIA DHE ANALIZA E 
BILANCIT me temën: ANALIZA FINANCIARE E OPB 
“KOMUNA NË PRIZREN PËR VITET 1980-1981 tek 
Prof. Dr. Hajrullah Gorani. 

Gjatë bisedës me Profesorin lidhur me vrasjen 
e Xhemajlit u prek shumë, foli fjalë të mira për te 
si student dhe ma dorëzoi Punimin e Diolomës 
për të ia dorzuar familjes ta ketë si kujtim se si 
dihet si shkojnë punët... tha profesori... 


Nga Ditari studentor i Xhemajli Berishës, 
vëlerësimet për mësimdhënës: Lëndën. Teoria 
dhe Analiza e Bilancit” e ka ligjëruar. Profesor 
Dr. Hajrullah Gorani. 


“...Faqja e Ditarit 478 


E enjte, 9. X. 1980 

Në mëngjes u zgjova dhe vajta në fakultet, mbasi 
që kam ligjërata nga Analiza e bilancit. Këto janë 
ligjëratat e para që mbaja në këtë vit shkollor. 
Lënda është bukur e rëndësishme, mandej edhe 
profesori është shumë i përshtatshëm. Ka aftësi 
shkencore, ashtu edhe pedagogjike me fjalor të 
pasur me gjuhë të rrjedhshme e të qartë...“ 


F.490 

E enjte, 16. X. 1980 

Vajta në ligjërata të analizës së bilancit. Edhe pse 
është nga lëndët më të vështira, profesori e bënë 
lëndën shumë të thjeshtë. Vërtet është pedagog e jo 
llafe...“ 


F. 504 

E premte, 24. X. 1980 

Erdhi dhe mbasditja, kur dhe duhej pa tjetër të 
shkoja në ligjëratë. Lënda është Çmimet dhe tregu, 
po profesori kurrfarë. Pa kurrfarë lidhje. Mandej 
thonë se ekziston dispensa, por çmimi është aty 
nga 300 din. E ato të holla për studentë, sidomos 
ne të pa bursë, me një kredi minimale është shumë 
dhe mjaft shtrenjtë...” 


F-524 

E mërkurë, 5. XI. 1980 

Dita e Mërkurë... pas dreke vajta në ligjërata të 
planifikimit. 


Mjaft përtoj të shkoj në ligjërata të tilla, sepse 
ligjëruesi nuk ligjëron, mandej asgjë prej gjëje, 
megjithatë, sipas kriterit të tij duhej asistimi 
mbasi edhe mban evidencë. U desh të shkoja. 
Kaluan tri orë dhe nuk patëm mundësi asgjë të 
nxëmë. Për shkak të një matrapazi të jenë viktimë, 
mandej me qindra studentë, kjo veç në këtë sistem 
bëhet se diku tjetër jo. Por njeriu që ska forcë 
përse të flet, por megjithatë pasiv nuk po mund të 
qëndrohet. Kthehem nga ligjërata dhe pas një 
pushimi shkojmë në mensë.” 


STUDENTI DHE BASHKËPUNËTORI I PROFESOR Dr. HAJRULLAH GORANIT 
- SA” 


Nexhmedin' Shaqiri lindi më 26 tetor 1957 në Përlepnicë të Gjilanit. Ka mbaruar studimet 
postdiplomike ne Fakultetin Ekonomik në Prishtinë dhe ka marrur titullin magjistër në shkencat 
ekonomike në Universitetin e Prishtinës. Në vitin 2019 në Universitetin Europian të Tiranës merr 
titullin Doktor i shkencave ekonomike drejtimi Financë. 


Qe nga viti 1990 deri në vitin 1999 ka qene i angazhuar në mbrojtje te interesave te punëtorëve si 
sindikalist në Bashkimin e Sindikatave te Pavarura të Kosovës Në BSPK, ka përfaqësuar interesat e 
Sindikatës së Pavarur të Industrisë së Tekstilit dhe të Lëkure Këpucëve të Kosovës, duke u 
pozicionuar si anëtar i Këshillit Ekzekutiv te BSPK. 


Nexhmedin Shaqiri në vijim me rastin e ndarjes nga jeta e profesor Dr. Hajrullah Gorani shkruan në 
faqen e vet të Librit- Facebook si në vijim: 


NGA Faqja e Librit- Facebook 6 korrik: 


Eshte krenari të jetosh me dinjitet të lartë njerëzor. Është vlerë të i kontribosh atdheut, duke 
edukuar studentët. 

Eshte patriotizem të angazhohesh për të mbrojtur e zhvilluar atdheun. është fisnikëri të nderosh 
njerezit me të cilët punon e jeton. Është bujari të ndihmosh të tjerët e të i duash ata. Prof. Dr. 
Hajrullah Gorani është simbol i rezistencës kombëtare... Pra, i tillë ishte Prof. Dr. Hajrullah 
Gorani. Shembëlltyra e tij do të mbetet gjatë në mendjet tona. Nga sot do të kemi nje Yll më 
shumë në qiellin e Kosovës. Ky yll do të jetë i pashuar përgjithmone, sepse do të shëndrris dhe 
rrezatojë përgjithmonë. 


Nevzat Nuhiu 


“Me pikëllim të thellë mora 
lajmin per vdekjen e profesorit 
tim shumë të nderuar prof. 

Dr. HAJRULLAH GORANI. Ishte 
ligjërues i spikatur i aftë, 
atëdhetar i dalluar dhe shumë i 
afërtë dhe mjaft komunikativ 


Nevzat Nuhiu bashkë me Profesorin në mes dhe shokët tjerë 
student anash gjatë studimeve në vitin 1985. 

Ja se çfarë shkruan me datën 2020-07-07 në Faqen e Librit- të 
tij ( Facebook) ish nxënësi im Nevzat Nuhiu nga Zaplluxha e 
mrekullueshme në bjeshkët e Sharrit në krahinën e Opojës, 
tani Profesor i lëndëve Ekonomikë e mësimdhënës në shkollën 


kë ë , , me studentë. Zoti e shpërbleftë 
e mesme në Dragash, me rastin e ndarjes nga jeta e Profesor e de 5 
ë b me xhenet profesorin tim të 

Dr. Hajrullah Gorani. 


'—— - ————— —— ——— — ” 
kk OK dashur. 


Nga Vlikipedia më 2020-07-15 Nga Nevzat Nuhiu 


KUJTIME NGA BASHKËPUNIMI ME PROFESORIN 


ABAS TË GJITHË VRAPOJN ME U FOTOGRAFU E ME DAL NË GAZETË... E TI THUA: 
HIQMI QAFE GAZETARËT ..17 


Fillimisht sa për sqarim: 


Një veprimtari e veçantë organizative për të ju ndihmuar familjeve skamnore të xehtarëve të 
larguar nga puna dhunshëm nga ana e pushtuesit serb, ishte edhe themelimi i Aksionit 
gjithëpopullor “Familja ndihmon familjen” - “FNF” (ide e autorit të këtij shkrimi) që më vonë u 
shëndrrua në shoqatë bamirëse SHB” FNF”. 


Jetësimi praktik i kësaj veprimtarie të veçantë filloi në Prizren dhe u shtri në tërë Kosovën e 
jashtë saj dhe në kurbet. Lidhur me këtë veprimtari autori ka zhvilluar biseda me Profesorin sepse 
kjo ide e vet autorit të këtij shkrimi tani më kishte përkrahje dhe kishte filluar të jetësohet në 
praktikë por që në vazhdimsi kërkohej shtrirje dhe përkrahj më e madhe, që të përfshihen sa më 
shumë bëmirës për të ndihmuar sa më shumë skamnorë. Bisedat e zhvilluara me profesor Dr. 
Hajrullah Goranin që ishte edhe kryetar i BSPK ishin të afërta por edhe të frytshme pasi që edhe 
profesori ishte shumë i interesuar që sa më shumë punëtorë skamnorë e në veçanti xehtarët të 
përfshihen në këtë lloj ndihme. E njoftojsha me të dhëna në terren dhe me bashkëpunimin që kisha 
me kryesinë e SP të xehtarëve të Trepçës: Me një rast gjatë bisedës mes tjerash tha: Abas ide shumë e 
qëlluar dhe kam shpresë se do të dalim faqebardhë edhe ndaj punëtorëve skamnorë që deri më tash 
kanë qëndruar mirë përkundër gjithë kësaj trysnije e dhune serbe. Unë të përkrahu në këtë drejtim 
dhe aty ku ti mendon se fjala dhe prania ime ka peshë e mundësi për të ndihmuar lirisht më thuaj e 
ndihma ime s'ka për të munguar asnjëherë. 


NJË RAST INTERESANT NGA BASHKËBISEDIMI ME PROFESORIN: 

Po sa u ktheva nga terreni në lokalet e BSPK në Prishtinë, sa hyra në zyren e administratës ku 
punonte Mustafë Garaj e Adil Fetahu sekretar i përgjithshëm, pas përshëndetjeve të zakonshme 
menjëherë Mustafa dhe Adili më thanë. Mirë bëre që erdhe, se para mbledhjes që po mbahet në 
sallë profesori të permendi , se si bash sot ju kishe dashur shumë, se kanë ardhur disa gazetarë 
vendor dhe nga shtetet e Europës perëndimore të KSBE dhe ju ke dashur për të dhënë lidhur me 
“Familja ndihmon familjen” eja të shkojmë bashkë, unë po hy në sallë e po lajmëroj Profesorin se je 
këtu. 


Faleminderit për këtë i thash. Po vie afër te dera por ti hyn e thuaj profesorit le të dalë jashtë te 
dera për pak kohë, se e kam një porosi dhe kërkesë për te. 


Pasi Mustafa hyri dhe lajmëroi Profesorin, për kërkesën time, Profesori doli nga mbledhja. Pasi u 
përshëndetem, Mustafa shkoi në punë të vete ne filluam bisedën: Profesori, tha, bash mirë ke bërë që 
ke ardhur sot se na u ke dashur për të dhëna e shpjegime lidhur me aksionin “FNF” nga terreni se 
po merresh me këtë punë. Brenda ka plotë gazetar vendor e të huaj si nga Gjermania, Zvicëra Italia, 
Franca etj. janë të interesuar për organizimin dhe punën e BSPK dhe veprimtarive tjera për ndihma 
të punëtorëve të larguar me dhunë nga puna. Bile para mbledhjes e patem fjalën tënde me Azizin 
dhe Burhanin se ti ke të dhëna për aksionin “FNF”. Po kemi të dhëna Profesor, por kam një lutje për 
Ju apo kërkesë si të doni mund ta merrni: 


Hajde hajr qoft Abas tha Profesori, me një zë të ulët e të qetë si zakonisht kur flet, këshillon e 
udhëzon. Çfarë kërkese apo lutje ke 7 

Po kemi të dhëna, këtë punë po e bëjmë për nevojë që po kërkohet e puna po na shkon mirë, të 
lutem hiqmi gazetarët qafe... se mund të na bëjnë sherrë me shkrimet e tyre tue përmend emra e 
vende dhe ta pengojnë veprimtarinë. Ështe qëndrim me arsye mendoi, mos me dhënë të dhëna për 
gazeta, mos me përmend emra e vende... Profesori u kujtua pakëz, qeshi e tha mes tjerash : 


“.. Abas, të gjithë vrapojnë me u fotografu e me dal në gazetë... e ti thua: Hiqmi qafe gazetarët...17 
Po pajtohem plotësisht me ty, ke të drejtë më tha. Në vazhdim e tha një thënie që për herë të parë e 
ndëgjova nga ai: “ Gazetarët shpeshëherë mundohen gjëja me ta krue vetullen e ta nxjerrin syrin...” 
Profesori shkoi në mbledhje, unë në punët e mia... 


Me profesorin e ndreuar Dr. Hajrullah Gorani, jemi njohur më për së afërmi në Kongresin e parë 
të BSPK mbajtur më 30 qershor 1990 dhe 1 korrtor (korrik) 1990 në Gjakovë si delegat dhe 
sekretar i SP të IT. “Printeks” në Prizren. Policia serbe provonin ta pengonin mbajtjen e Kongresit 
ku salla e Shtëpisë së Kulturës “Asim Vokshi” ishte përplot mbi 600 pjesëmarrës , gazetarë vendor 
edhe të hauj. Policia serbe e moren Profesorin e mbajten për një kohë jashtë salle para fillimit të 
punimeve të Kongresit. Po sa u kthye në sallë mes tjerash tregoi: Policia serbe kërkon që të mos 
quhet Kongres i BSPK, por t'i jepet çfardo emri tjetër vetëm Kongres jo... 


Profesori i qetë, tha na e bëjmë tonen e ata le ta bëjnë të tyren. Doli në foltore dhe hapi punimet 
e Kongresit të parë të BSPK ku u lexuan referate e kumtesa të shumta për dy ditë me rradhë dhe 
mbylli punimet me sukses tue i parapri lëvizjes tjetër me rëndësi të veçantë për Kosovën 2 Korrtorit 
(Korrikut) 1990 ku para dyerve të mbyllura të Kuvendit nga regjimi Serb, Kuvendarët e Kuvendit të 
KSAK lexuan Deklaratën Kushtetuese. 


Ndërsa me 17 Veror (Gusht) 1990 veprimtarët e BSPK janë tubuar në ndërtesën e KK. në 
Kaçanik dhe kanë biseduar për format dhe mënyrat e organizimit për jetësimin e kundërshtimit 
ndaj pushtuesit serb, përmes grevave të punëtorëv, të njejtën ditë me të kthyer nga takimi në Gjilan 
burgoset veprimtarii BSPK Nexhmedin Shaqiri. 


Me datën 3 Frytor (Shtator)1990 BSPK jetësoi sipas të gjitha udhëzimeve dhe këshillave të 
dhëna paraprakisht grevën, për ndërprerjen e punës në të gjitha organizatat punuese në Kosovë 
ditën dhe orën e caktuar. Greva u përkrah dhe u jetësua nga të gjithë punëtorët shqiptarë sipas 
kërkesave dhe udhëzimeve të dhëna nga BSPK. Shtypi vendor dhe i huaj, shkruajti në hollësi e i dha 
shumë rëndësi grevave, mënyrës së organizimit e jetësimit të tyre dhe disciplinës kolektive që 
kundërshtonin dhunën e regjimit pushtues serb në Kosovë tue vlerësuar si pushtet paralel. 


Greva e 3 Frytorit (Shtatorit) 1990 i parapriu poashtu datës me rëndësi historike 7 
Frytorit (Shtatorit) 1990 ku në Kaçanik, kuvendarët e Kuvendit të KSAK, Shpallën Kosovën 
Republikë dhe miratuan Kushtetuten e Republikës së Kosovës. 


Me Profesorin sa here që takoheshim në lokalet e BSPK-së në Prishtin apo diku tjetër në terren, 
tema kryesore ishte forma dhe mënyra e organizimit Sindikal kudo e kahdo nëpër të gjitha 
organizatat punuese në Kosovë dhe se si të ndihmohen punëtorët e larguar dhunshëm nga puna nga 
regjimi serb, përmes anëtarësisë së punëtorëve sindikalist, grumbullimin dhe shpërndarjen e 
ndihmave nga organizata e shoqata të ndryshme bamirëse dhe në veçanti lidhur me organizimin 
dhe jetësimin praktik të ndihmave përmes aksionit “FNF” që kishte arrijtur shtrirje në tërë Kosovën, 
jashtë saj edhe në kurbet. 


Profesori kujdes të veçantë i ka kushtuar ndihmave shoqërore (sociale) të organizuars e 
shpërndara në forma dhe mënyra të ndryshme për punëtorët e larguar dhunshëm nga puna, në 
mënyrë që të mos dorëzohen e gjunjëzohen për shkak të skamjes para pushtuesit. 


I ka çmuar e falënderuar të gjithë bamirësit, që në çfarë do forme kanë ndihmuar, sepse me 
ndihmat e tyre kanë forcuar qëndresën në vazhdimësi ndaj pushtuesit serb dhe pengimin e 
jetësimit të planeve të tyre që me kushtëzime edhe përmes urisë të dorëzohen e gjunjëzohen 
shqiptarët dhe këtë projekt serb ndihmat e ndërsjellta e bamirësia në kohën e duhur ndër shqiptarë 
tue ndihmuar njëri tjetrin e ka bërë të pamundur që Serbia ta jetëson si ka planifikuar e menduar. 


Shkrimi është bazuar edhe në burimin e të dhënave në viji, 

1. “ E DJATHTA SHQIPTARE NË MBROJTJE TË SHQIPËRISË ETNIKE Nr. 5 Faqe. 469-484 Viti 
2007. 

2. “Letra e Profesor Dr. Harrullah Gorani e publikuar tek e Djathta Shqiptare në Mbrojtje të 
Shqipërisë Etnike Nr. 5 Viti 2007. 

3. Nga Ditari studentor i viteve 1979-1981 i Xhemajli Berishës- heroi Kosovës: 

4. Nga Vikipedia më 2020-07-15 Nexhmedin Shaqiri dhe bashkëbisedimi me te dhe me 
Reshat Gogen, bashkëvendas dhe bashkëpunëtor i Profesor. Dr. H.G në BSPK. 

5. Nga Faqja e librit-Facebook-u i Nexhmedin Shqirit dhe Nevzat Nuhiut 

6. Kujtimet e autorit gjatë bashkëpunimit me Profesor Dr. Hajrullah Goranin 


Lajmi i shpërndarë në mjetet e ndryshme të shkruara dhe elektronike se më datën 6 
Korrtor (Korrik) 2020 Profesor Dr. Hajrullah Gorani u nda nga jeta dhe kaloi në amshim na preku 
thellë andaj si shtesë me këtë rast ia bashakngjesim edhe ngushëllimin e BISHZ në vijim: 


BISHZ -VAIS - UIAS - UIAS 


BASHKIMI I INTELEKTUALËVE SHQIPTARË NË ZVICËR 

VEREINIGUNG DER ALBANISCHEN INTELLEKTUELLEN IN DER SCHVVEIZ 
UNION DES INTELLECTUELS ALBANAIS EN SUISSE 

UNIONE INTELLETTUALI ALBANESI IN SVIZZERA 


Zvicër-Solothurn, 2020-07-07 


NGUSHËLLON 


FAMILJEN E NDERUAR GORANI NË PRISHTINË E PEJË, TË AFËRMË E FARESIS, 
MIQËSI, SHOKË, DASHAMIRË E BASHKËPUNËTORË KUDO QË GJINDEN 


Bashkimi i Intelektualëve Shqiptarë në Zvicër, ndanë dhimbjen 
bashkë me Ju e nderuara familje, me shpresë, se për aq sa është e mundur 
në këto raste pikëllimi ta përballojmë dhimbjen bashkë, për Profesor Dr. 
Hajrullah Goranin, kryefamiljarin tuaj, ligjëruesin e mrekullueshëm në 
Universitetin e Kosovës, themeluesin e BSPK në vitet 1990, udhëheqës e 
kryesues i Kongresit të parë të BSPK mbajtur në Gjakovë më datën 1990-06- 
30 dhe 1990-07-01 në kushte dhe rrethana të jashtëzakonshme, të krijuara 
nga Serbia pushtuese dhe organizimin e pushtetit paralel dhe qëndresës 
afatgjate ndaj pushtuesit me qëllimin kryesor deri tek arrijtja e lirisë dhe 
pavarësisë së Kosovës. 


Me Ju përherë qëndroftë pranë qëndresa e arsyeshme, paqi nderimet 
dhe kujtimet më të mira për Profesor Dr. Hajrullah Goranin, që tani më 
prehet në amshim. 


Dheu i atdheut i qoftë i lehtë e i shërbeftë si mbulojë e roje e përhershme... 
për të cilin gjatë jetës me kujdes e përkushtim veproi në të gjitha drejtimet 
që të jetë i lirë i pavarur dhe me mirëqenie e zhvillim ekonomik ashtu siç e 
deshi dhe dëshiroi në vazhdimësi. 


Për: BISHZ 


Abas Fejzullahi, kryetar dhe Dr.Sc. Ahmet Xhigoli, anëtar i kryesisë 


